**NOMAS LĪGUMS Nr. \_\_\_\_\_\_\_\_\_** *(projekts)*

Rīga

*Līguma abpusējas parakstīšanas datums ir*

*pēdējā pievienotā droša elektroniskā*

*paraksta un tā laika zīmoga pievienošanas datums*

**Nacionālais psihiskās veselības centrs, Valsts SIA,** vienotais reģistrācijas Nr. 50003342481, juridiskā adrese: Rīga, Tvaika iela 2, LV–1005 (turpmāk – Iznomātājs), kuru, pamatojoties uz statūtiem, pārstāv tās valdes priekšsēdētāja Sandra Pūce, valdes locekle Ligita Austrupe un valdes locekle Anda Krauze, no vienas puses, un

**\_\_\_\_\_\_\_\_\_\_\_\_\_\_,** reģistrācijas Nr. \_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_ (turpmāk – Nomnieks), kuru, pamatojoties uz \_\_\_\_\_\_ pamata, pārstāv \_\_\_\_\_\_\_\_\_\_\_\_\_\_, no otras puses,

pamatojoties uz:

* ierakstiem Rīgas pilsētas Zemesgrāmatu nodaļas nodalījumā Nr. \_\_\_\_\_, saskaņā ar kuriem īpašuma tiesības uz nekustamo īpašumu (kadastra apzīmējums: \_\_\_\_\_\_\_\_\_), kura sastāvā ietilpst nomas objekts Rīgā – Veldres ielā 1A, ir nostiprinātas uz valsts vārda Latvijas Republikas Veselības ministrijas personā (turpmāk – ministrija);
* 2021. gada 30. decembrī starp Iznomātāju un ministriju noslēgto Nekustamā īpašuma pārvaldīšanas līguma Nr. 01-31.2/1 2.7. punktu, kas nosaka, ka Iznomātājs ir tiesīgs iznomāt nekustamo īpašumu vai tā daļu atbilstoši spēkā esošo normatīvo aktu prasībām, ievērojot, ka nomas līgums stājas spēkā no tā reģistrācijas brīža ministrijā;
* nomas tiesību izsoles “*Telpu Veldres ielā 1A, Rīgā, nomas tiesību izsole*”, identifikācijas Nr. NPVC/2025/IZS-1 rezultātā Nomniekam piešķirtajām nomas tiesībām (Iznomātāja Pastāvīgās nekustamā īpašuma iznomāšanas komisijas \_\_\_ sēdes protokols Nr. \_\_\_\_ );

noslēdz šādu nedzīvojamo telpu nomas līgumu (turpmāk – Līgums):

1. **LĪGUMA PRIEKŠMETS**
   1. Iznomātājs pret atlīdzību nodod un Nomnieks pieņem lietošanā nomas objektu Veldres ielā 1A, Rīga, LV-1064, ar kopējo platību 3 m2 (trīs kvadrātmetri) (turpmāk – Nomas objekts), saskaņā ar Nomnieka iesniegto piedāvājumu un Līguma pielikumu Nr. 1 “Tehniskā specifikācija” (turpmāk – tehniskā specifikācija).
   2. Nomas objektu Nomnieks izmanto tikai savas saimnieciskās darbības īstenošanai: uzkodu tirdzniecības automāta izvietošanai, saskaņā ar tehnisko specifikāciju.
   3. Nomas objektu Iznomātājs nodod un Nomnieks pieņem ne vēlāk kā 10 (desmit) darba dienu laikā no Līguma spēkā stāšanās brīža ar Nomas objekta pieņemšanu – nodošanu aktu.
   4. Visi nomas objekti Nomniekam ir ierādīti un zināmi un Nomnieks tos pieņems stāvoklī, kādā tie atradīsies Nomas objektu pieņemšanas - nodošanas akta parakstīšanas brīdī.
   5. Tehniskās specifikācijas plānā norādītais tirdzniecības automāta izvietojums adreses ietvaros var mainīties saskaņā ar Iznomātāja norādījumiem, ja tas nepieciešams Iznomātāja darbības netraucētai nodrošināšanai. Iznomātājs nosūta Nomniekam rakstisku paziņojumu vienu mēnesi iepriekš, piedāvājot pārvietot tirdzniecības automātu uz Iznomātāja norādīto vietu, vai, ja Nomnieks jaunajam izvietojumam nepiekrīt, izbeigt nomas līgumu.
2. **LĪGUMA TERMIŅŠ**
   1. Līgums stājas spēkā pēc tā abpusējas parakstīšanas ar brīdi, kad Līgums reģistrēts Veselības ministrijā, un ir spēkā **36 (trīsdesmit sešus) mēnešus**. Saistības, kas radušās Līguma spēkā esamības laikā, ir spēkā līdz to pilnīgai izpildei.
   2. Ja Nomnieks vēlas pagarināt Līguma termiņu, tas vismaz 2 (divus) mēnešus pirms Līguma termiņa beigām par to iesniedz Iznomātajam rakstveida iesniegumu. Iznomātājs, ievērojot sabiedrības intereses un lietderības apsvērumus, var pieņemt lēmumu par Līguma pagarināšanu (nerīkojot izsoli).
   3. Iznomātājam ir tiesības, rakstiski informējot Nomnieku vismaz 14 (četrpadsmit) dienas iepriekš, vienpusēji izbeigt Līgumu, neatlīdzinot Nomniekam zaudējumus, kas saistīti ar Līguma pirmstermiņa izbeigšanu, ja:
      1. Nomnieka darbības dēļ tiek bojāts Nomas objekts, un/vai bojāts cits Iznomātāja vai trešās personas īpašums teritorijā, kurā izvietoti nomas objekti;
      2. Nomniekam ir bijuši vismaz 3 (trīs) maksājumu kavējumi, kas kopā pārsniedz 2 (divus) mēnešus, tai skaitā Nomnieks nemaksā Nomas objekta nomas maksu un/vai Līgumā iekļautos papildu maksājumus;
      3. pret Nomnieku uzsākts maksātnespējas process;
      4. Nomnieks neievēro Līguma noteikumus, t.sk., bet ne tikai izmanto Nomas objektu citam mērķim kā paredzēts Līguma 1.2. punktā vai neizmanto Nomas objektu Līguma 1.2. punktā noteiktajam mērķim;
      5. Nomnieks ir nodevis Nomas objektu vai atsevišķus nomas objektus apakšnomā;
      6. Nomnieks ļaunprātīgi nepilda Līguma nosacījumus un dod pamatu Iznomātājam uzskatīt, ka Iznomātājs nevar paļauties uz saistību izpildīšanu nākotnē;
      7. tiek pārkāpti Līguma nosacījumi, un Nomnieks nenovērš tos Iznomātāja paziņojumā par pārkāpumu norādītajā termiņā;
      8. Nomnieks no Iznomātāja neatkarīgu iemeslu dēļ nepieņem Nomas objektu vai atsevišķus nomas objektus un neparaksta Nomas objektu pieņemšanas - nodošanas aktu Līguma 1.3. punktā noteiktajā termiņā.
   4. Iznomātājam ir tiesības, 2 (divus) mēnešus iepriekš rakstveidā brīdinot Nomnieku, vienpusēji izbeigt Līgumu, neatlīdzinot Nomniekam zaudējumus, kas saistīti ar Līguma pirmstermiņa izbeigšanu:
      1. ja Nomas objekts nepieciešams sabiedrības vajadzību nodrošināšanai, vai normatīvajos aktos noteikto publisko funkciju veikšanai;
      2. ja Nomas objekts Iznomātājam nepieciešams citu savu funkciju nodrošināšanai;
      3. pēc Iznomātāja iniciatīvas.
   5. Iznomātājam ir tiesības vienpusēji izbeigt Līgumu nekavējoties, neatlīdzinot Nomniekam zaudējumus, kas saistīti ar Līguma pirmstermiņa izbeigšanu, konstatējot, ka Nomniekam piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   6. Nomniekam ir tiesības, vismaz 2 (divus) mēnešus iepriekš rakstveidā brīdinot Iznomātāju, vienpusēji izbeigt Līgumu.
   7. Izbeidzoties Līguma termiņam vai izbeidzot Līgumu pirms termiņa, Nomnieks, nekavējoties, bet ne vēlāk kā 2 (divu) darba dienu laikā no Līguma darbības izbeigšanas, par saviem līdzekļiem atbrīvo Nomas objektu, noņem visas atdalāmās konstrukcijas un citus objektus, ko Nomnieks uzstādījis saskaņā ar Līguma noteikumiem, un nodod Iznomātājam atpakaļ Nomas objektu ne sliktākā stāvoklī, kādā tas tika saņemts. Par šo faktu Puses sastāda un paraksta Nomas objekta pieņemšanas – nodošanas aktu.
   8. Līdzējiem rakstiski vienojoties, Līgumu var izbeigt jebkurā laikā no šādas vienošanās reģistrēšanas brīža ministrijā, tai skaitā, ja ugunsgrēka vai cita no Nomnieka neatkarīga nelaimes gadījuma rezultātā Nomas objekts kļūst nepiemērots tā turpmākai izmantošanai Līgumā paredzētajam mērķim.
3. **MAKSĀJUMI UN NORĒĶINU KĀRTĪBA**
   1. Par Nomas objekta nomu Nomnieks maksā Iznomātājam nomas maksu \_\_\_ EUR par vienu kvadrātmetru mēnesī, kurai papildus piemēro uz rēķina izrakstīšanas brīdi Latvijas Republikā spēkā esošo pievienotās vērtības nodokļa (PVN) likmi. Nomas objekta nomas maksas kopējā summa mēnesī bez PVN ir EUR \_\_\_\_\_ .
   2. Nomas maksas aprēķina periods ir 1 (viens) mēnesis. Par pirmo un par pēdējo nomas mēnesi Nomnieks samaksā nomas maksu par faktisko laika periodu no/līdz Nomas objekta nodošanas-pieņemšanas akta parakstīšanas dienas.
   3. Ja saskaņā ar normatīvajiem aktiem tiek grozīta PVN likme, Līguma kopējā summa ar PVN tiek grozīta bez atsevišķas Pušu vienošanās. Šādas PVN likmes izmaiņas stājas spēkā normatīvajos aktos noteiktajā kārtībā. Līguma summa bez PVN šādā kārtībā nevar tikt grozīta.
   4. Nomas maksā ir ietverti visi papildu maksājumi par nomas objekta apdrošināšanu, nekustamā īpašuma nodokli, nekustamā īpašuma uzturēšanai nepieciešamajiem pakalpojumiem par elektroenerģijas izmantošanu, kā arī par koplietošanas telpu izmantošanu.
   5. Nomnieks maksā Iznomātājam ikmēneša nomas maksu par kārtējo mēnesi līdz kārtējā mēneša 25. (divdesmit piektajam) datumam, pamatojoties uz Iznomātāja rēķinu, ko Iznomātājs izraksta līdz kārtējā mēneša 10. (desmitajam) datumam, ar pārskaitījumu uz Iznomātāja norādīto bankas kontu. Ja rēķina apmaksas 25.(divdesmit piektais) datums iekrīt brīvdienā vai svētku dienā, rēķina apmaksas termiņš ir nākamā darba diena. Par rēķina apmaksas dienu uzskatāma diena, kurā maksājums saņemts Iznomātāja rēķinā norādītajā norēķinu kontā.
   6. Puses vienojas, ka Iznomātājs 3.5. punktā minēto rēķinu un aktu par savstarpējo norēķinu salīdzināšanu sagatavo elektroniskā formā, un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Nomnieka elektronisko oficiālo e-adresi. Gadījumā, ja jebkādu iemeslu dēļ Iznomātājam nav iespējams nogādāt rēķinus vai aktus Nomniekam iepriekš norādītājā veidā, Iznomātājs ir tiesīgs nosūtīt rēķinu vai aktu Nomniekam, izdrukātā veidā pasta sūtījumā uz Nomnieka juridisko adresi.
   7. Nomas maksa maksājama no dienas, kad Nomniekam ir nodots Nomas objekts, ko apliecina abpusēji parakstīts pieņemšanas – nodošanas akts.
   8. Nomnieks maksā nomas maksu par periodu līdz Nomas līguma izbeigšanas datumam vai periodu līdz Nomas objektu nodošanai atpakaļ Iznomātājam Līguma 2.7. punktā noteiktajā kārtībā, maksājot par garāko no šiem termiņiem.
   9. Ja Nomnieks paziņo par nepieciešamību izbeigt Līgumu, neievērojot Līguma 2.5. punktā noteikto termiņu, Nomnieka pienākums ir apmaksāt nomas maksu par 2 (divu) mēnešu periodu vai periodu līdz Nomas objektu nodošanai atpakaļ Iznomātājam Līguma 2.7. punktā noteiktajā kārtībā, maksājot par garāko no šiem termiņiem.
   10. Iznomātājam ir tiesības, rakstiski nosūtot Nomniekam paziņojumu, vienpusēji mainīt nomas maksas apmēru bez grozījumu izdarīšanas Līgumā, ja:
       1. Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņas dienu pārsniedz 10 %. Nomas maksas paaugstinājumu nosaka, sākot ar trešo nomas gadu atbilstoši Centrālās statistikas pārvaldes sniegtajiem patēriņa cenu indeksiem;
       2. saskaņā ar normatīvajiem aktiem tiek no jauna ieviesti vai palielināti nodokļi, nodevas, ar nodokli apliekamais objekts vai tā vērtība. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos, vai ar datumu, kad mainījusies nekustamā īpašuma nodokļa likme vai apmērs, vai nekustamā īpašuma kadastrālā vērtība;
       3. vienu reizi gadā, sākot no nākamā nomas mēneša, ja ir mainījušies Iznomātāja nomas objekta plānotie pārvaldīšanas izdevumi;
       4. ja normatīvie akti paredz citu nomas maksas apmēru vai nomas maksas aprēķināšanas kārtību.
   11. Iznomātājs vienpusēji pārskata Nomas objekta maksas apmēru ne retāk kā Publiskas personas finanšu līdzekļu un mantas izšķērdēšanas likumā noteiktajā termiņā un maina nomas maksu, ja pārskatītā nomas maksa ir augstāka par līdzšinējo nomas maksu.
4. **DROŠĪBAS NAUDA**
   1. Nomnieks 5 (piecu) darba dienu laikā pēc Līguma abpusējas parakstīšanas brīža iemaksā Iznomātājam drošības naudu 2 (divu) mēnešu Nomas maksas maksājumu apmērā \_\_\_\_ EUR, veicot pārskaitījumu uz Iznomātāja rēķinā norādīto norēķinu kontu.
   2. Ja Nomnieks Līguma 4.1. punktā noteiktajā termiņā neiemaksā noteikto drošības naudu, tad nākamajā dienā pēc termiņa notecējuma Iznomātājs ir tiesīgs vienpusēji, nekavējoties izbeigt šo Līgumu, nosūtot Nomniekam rakstisku paziņojumu.
   3. Ja pēc Nomas objekta iznomāšanas termiņa beigām un/vai izbeidzot Līgumu pirms termiņa Iznomātājam nav prasījumu pret Nomnieku, Iznomātājs 2 (divu) nedēļu laikā pēc Nomas objekta pieņemšanas – nodošanas akta parakstīšanas atmaksā Nomniekam drošības naudu, veicot pārskaitījumu uz Nomnieka norādīto bankas kontu.
   4. Iznomātājam ir tiesības izmantot drošības naudu vai tās daļu izmaksu segšanai, ja Nomnieks nav veicis nomas maksas samaksu, nav veicis līgumsoda samaksu vai šos maksājumus veicis nepilnā apmērā vai ar nokavējumu, kā arī, lai veiktu Nomas objektiem Nomnieka vainas dēļ radīto bojājumu, defektu un zaudējumu segšanu; Iznomātājs par drošības naudas izmantošanu informē Nomnieku rakstiski.
   5. Ja Nomnieks ir iemaksājis drošības naudu, bet Līgums tiek izbeigts Līguma 2.3.7. punktā noteiktajā kārtībā, drošības nauda Nomniekam atmaksāta netiek un tiek ieturēta kā līgumsods par Nomnieka saistību neizpildi.
   6. Nomnieks pēc Iznomātāja rakstiska pieprasījuma 10 (desmit) dienu laikā papildina drošības naudu līdz sākotnējam apmēram, ja Iznomātājs drošības naudu daļēji vai pilnīgi izlietojis saskaņā ar Līguma noteikumiem.
   7. Iznomātājs nemaksā Nomniekam nekādus procentus par drošības naudu.
5. **IZNOMĀTĀJA TIESĪBAS UN PIENĀKUMI**
   1. Iznomātājam ir tiesības:
      1. kontrolēt Līguma izpildi un, pieaicinot Nomnieka pārstāvi, veikt Nomas objekta apskati, lai noteiktu, kā Nomnieks izmanto un uztur kārtībā lietošanā nodoto Nomas objektu un tā piederumus. Nomnieka vai tā pārstāvja neierašanās gadījumā Iznomātājs ir tiesīgs veikt apskati arī bez Nomnieka vai tā pārstāvja klātbūtnes;
      2. avārijas gadījumā (ugunsgrēks, eksplozija, applūdināšana u.tml.) bez atsevišķas Nomnieka atļaujas saņemšanas jebkurā diennakts laikā piekļūt nomas objektiem;
      3. uzsākt, veikt un pabeigt teritorijas vai ēkas kārtējos (kosmētiskos) remontdarbus vai rekonstrukciju, informējot par darba izpildes termiņiem Nomnieku, ja šie remontdarbi varētu traucēt Nomniekam izmantot Nomas objektu;
      4. mainīt plānā norādīto tirdzniecības automāta izvietojumu adreses ietvaros, ja tas nepieciešams Iznomātāja darbības netraucētai nodrošināšanai. Iznomātājs nosūta Nomniekam rakstisku paziņojumu vienu mēnesi iepriekš, piedāvājot pārvietot tirdzniecības automātu uz Iznomātāja norādīto vietu, vai, ja Nomnieks jaunajam izvietojumam nepiekrīt, izbeigt nomas Līgumu;
      5. beidzoties Līguma darbībai, veikt nepieciešamās darbības Nomas objekta pārņemšanai, tajā skaitā liegt Nomniekam iekļūšanu Nomas objektā (t.sk. nodrošinot fizisko apsardzi u.c.), pārtraukt komunālo pakalpojumu sniegšanu, elektrības padevi un veikt citas darbības, neatlīdzinot Nomniekam šo darbību rezultātā radītos zaudējumus.
   2. Iznomātājam ir pienākums:
      1. nodot Nomniekam lietošanā Nomas objektu saskaņā ar Līguma noteikumiem;
      2. netraucēt Nomniekam lietot Nomas objektu, ja tas tiek ekspluatēts atbilstoši vispārpieņemtām normām, ekspluatācijas un Līguma noteikumiem;
      3. nodrošināt Nomnieku ar visiem tiem komunālajiem pakalpojumiem, kuru saņemšana ir vai būs atkarīga no Iznomātāja.
   3. Iznomātājs nav atbildīgs par pārtraukumiem elektroenerģijas vai komunālo pakalpojumu piegādē, ja šie pārtraukumi nav radušies Iznomātāja vainas dēļ.
6. **NOMNIEKA TIESĪBAS UN PIENĀKUMI**
   1. Nomniekam ir tiesības nomas termiņa laikā netraucēti lietot nomāto nomas objektu Līguma 1.2. punktā noteiktajam mērķim.
   2. Nomnieks nav tiesīgs nodot Nomas objektu apakšnomā trešajai personai, ieķīlāt nomas tiesības, slēgt sadarbības līgumus vai cita veida līgumus, kuru rezultātā trešā persona iegūtu tiesības uz Nomas objektu kopumā vai atsevišķiem nomas objektiem un to lietošanu, kā arī – pamest Nomas objektu, nenododot to Iznomātājam Līgumā noteiktajā kārtībā.
   3. Nomniekam ir pienākums:
      1. lietot Nomas objektu tikai saskaņā ar Līguma noteikumiem;
      2. ievērot vispārējos īpašuma ekspluatācijas noteikumus, Iznomātāja noteiktos iekšējās kārtības noteikumus un Iznomātāja norādījumus par Nomas objektu sakārtošanu, ja Nomas objektu stāvoklis neatbilst Līgumā noteiktajam, ievērot ēku iekšējās kārtības noteikumus, sanitārās un ugunsdrošības prasības, Latvijas Republikas normatīvos tiesību aktus, valsts iestāžu un pašvaldības noteikumus un lēmumus, kā arī citu kompetentu iestāžu prasības;
      3. organizēt un veikt savu saimniecisko darbību saskaņā ar Latvijas Republikā spēkā esošo normatīvo aktu prasībām, patstāvīgi saņemt visas nepieciešamās atļaujas saimnieciskās darbības veikšanai, iekārtu un aprīkojuma lietošanai;
      4. ar savu darbību netraucēt ēku un teritoriju, kurā nomas objekts atrodas, apmeklētāju un pacientu mieru, netraucēt citus Iznomātāja nomniekus;
      5. saudzīgi attiekties pret telpām, kurā atrodas nomas objekts;
      6. avārijas gadījumā nekavējoties par to informēt Iznomātāju un organizācijas, kas nodrošina attiecīgo komunikāciju apkopi, veikt neatliekamos pasākumus avārijas seku likvidēšanai. Nodrošināt Iznomātāju ar precīzām ziņām par Nomnieka pārstāvi, kurš Nomnieka vārdā pilnvarots rīkoties avāriju gadījumos, tai skaitā ārpus darba laika;
      7. uzturēt Nomas objektu labā tehniskā kārtībā, kā arī uzturēt Nomas objektu, tajā izvietotās iekārtas un konstrukcijas, inženiertehniskos tīklus un komunikācijas lietošanai derīgā stāvoklī atbilstoši attiecīgo Latvijas Republikas normatīvo aktu prasībām un ekspluatācijas noteikumiem, nepieļaujot Nomas objekta tehnisko un vispārējo stāvokļa pasliktināšanos;
      8. nodrošināt, lai nomas objektā uzstādītās ierīces, iekārtas un Nomas objekta kopējais noformējums ir vizuāli korekts un atbilstošs telpu kopējam noformējumam, neuzstādīt Nomas objektā bojātus, salauztus vai citādāk kopējā vidē vizuāli neiederīgus materiālus, ierīces;
      9. netraucēt Iznomātājam vai tā pārstāvjiem veikt Nomas objekta tehnisko pārbaudi ar Nomnieku iepriekš saskaņotā laikā, nodrošinot Nomnieka pārstāvja piedalīšanos pārbaudes akta sastādīšanā un parakstīšanā;
      10. par saviem līdzekļiem veikt teritorijas sakopšanas darbus, ja Nomnieka darbības rezultātā piegružota teritorija, kurā atrodas Nomnieka izvietotās mantas;
      11. izvietot Nomnieka reklāmu/izkārtni ārpus/pie Nomas objekta tikai pēc attiecīga līguma noslēgšanas ar Iznomātāju;
      12. pēc saviem ieskatiem un pēc savas brīvas gribas apdrošināt Nomnieka izvietoto mantu Nomas objektā;
      13. beidzoties nomas termiņam vai izbeidzot Līgumu pirms termiņa, paņemt Nomas objektā uzstādītās iekārtas, kas ir Nomnieka īpašumā, nepasliktinot Nomas objekta stāvokli, kāds pastāvēja Līguma noslēgšanas brīdī;
      14. segt Iznomātājam visus zaudējumus, kuri radušies Nomnieka vai ar to saistīto trešo personu vainas vai neuzmanības dēļ.
   4. Ja Nomas objekta izmantošanas mērķim atbilstošas saimnieciskās darbības veikšanai ir nepieciešamas attiecīgas licences vai atļaujas, Nomniekam ir pienākums, pašam sedzot izdevumus, uzņemoties risku un pieliekot pūles, saņemt visas saimnieciskās darbības veikšanai Nomas objektā nepieciešamās licences un atļaujas (tajā skaitā arī licences un atļaujas iekārtu un aprīkojuma ekspluatācijai Nomas objektā), un izvietot nepieciešamās atļaujas un licences par tiesībām veikt uzņēmējdarbību Nomas objekta iekšpusē un ārpusē, ja to nosaka spēkā esošie normatīvie akti. Minētais pienākums attiecas arī uz iespējamo apstiprinājumu no attiecīgajām institūcijām par Nomas objekta atbilstību minētās darbības veikšanai. Ja šādas licences vai atļaujas netiek saņemtas, bet Nomnieks ir jau pieņēmis Nomas objektu, Nomnieks uzņemas visu risku un Nomniekam nav tiesību izbeigt Līgumu vai izvirzīt jebkādas prasības pret Iznomātāju par zaudējumu kompensāciju. Šādā gadījumā Nomniekam ir tiesības vērsties pie Iznomātāja, lai izbeigtu Līgumu, pusēm vienojoties. Šādā gadījumā līdz Līguma izbeigšanas dienai Nomniekam ir pienācīgi jāpilda Līguma noteikumi.
7. **PUŠU ATBILDĪBA**
   1. Puse atbild otrai Pusei par visiem zaudējumiem, ko tā ir nodarījusi otrai Pusei ar Līguma neizpildi vai nepienācīgu izpildi.
   2. Ja Nomnieks neveic nomas maksas un citu Līgumā paredzēto maksājumu apmaksu Līgumā noteiktajā termiņā, Iznomātājam ir tiesības pieprasīt un tādā gadījumā Nomnieks maksā Iznomātājam nokavējuma procentus 1% (viens procents) apmērā no kavētā maksājuma summas par katru kavēto dienu.
   3. Ja pēc Līguma termiņa beigām vai pirmstermiņa izbeigšanas Nomnieks pilnībā vai daļēji kavē Līgumā noteikto Nomas objektu nodošanu Iznomātājam termiņu, Iznomātājs ir tiesīgs pieprasīt un Nomnieka pienākums ir papildus nomas maksai par faktisko Nomas objekta lietošanu apmaksāt Līgumsodu 10% (desmit procenti) no mēneša nomas maksas, ja kavējums ir līdz 5 kalendārajām dienām, 50 % (piecdesmit procenti) no mēneša nomas maksas, ja kavējums ir 6 - 10 kalendārās dienas, 100 % (viens simts procenti) no mēneša nomas maksas, ja kavējums ir 11 vai vairāk kalendārās dienas.
   4. Līgumsodu samaksa neatbrīvo Pusi no saistību izpildes un zaudējumu atlīdzināšanas pienākuma. Līgumsodu un zaudējumus Puses var prasīt normatīvajos aktos noteiktajā kārtībā.
   5. Ja pēc Līguma termiņa beigām vai pirmstermiņa izbeigšanas Nomnieks neatbrīvo Nomas objektu no savām un trešo personu kustamām mantām, Nomnieks piekrīt, ka Nomnieka un trešo personu kustamā manta, kas atradīsies Nomas objektā 30. (trīsdesmitajā) dienā pēc Nomas objekta atbrīvošanas pienākuma iestāšanās, tiek atzīta par atmestu mantu, un Iznomātājs ir tiesīgs pārņemt to savā īpašumā un rīkoties ar to pēc saviem ieskatiem, t.sk., atsavināt, iznīcināt tās vai nodot glabāšanā.
8. **NEPĀRVARAMA VARA**
   1. Puse tiek atbrīvota no atbildības par Līguma neizpildi vai nepienācīgu izpildi, ja šāda neizpilde vai nepienācīga izpilde iestājusies nepārvaramas varas dēļ. Ar nepārvaramu varu saprot apstākļus, kuru iestāšanos Puses neparedzēja un nevarēja paredzēt Līguma noslēgšanas brīdī, un kas nepakļaujas Pušu saprātīgai kontrolei. Pie šādiem apstākļiem pieskaitāmi ugunsgrēki, dabas stihijas, karadarbība, valsts varas un pārvaldes institūciju darbība u.c.
   2. Par nepārvaramas varas apstākli nevar atzīt piegādātāju un citu sadarbības partneru saistību neizpildi vai nesavlaicīgu izpildi.
   3. Puse, kas atsaucas uz nepārvaramas varas apstākļiem, nekavējoties, bet ne vēlāk kā 5 (piecu) dienu laikā no šādu apstākļu iestāšanās brīža, informē otru Pusi par šiem apstākļiem. Ja Puse neievēro paziņošanas termiņu, tā zaudē tiesības atsaukties uz nepārvaramas varas apstākļiem.
   4. Ja Līguma nepārvaramas varas apstākļi turpinās ilgāk par 30 (trīsdesmit) dienām, jebkura Puse ir tiesīga vienpusēji izbeigt Līgumu. Šādā gadījumā nevienai Pusei nav tiesības prasīt no otras Puses zaudējumu atlīdzību.
9. **KONFIDENCIALITĀTE**
   1. Konfidenciāla informācija Līguma ietvaros ir tāda rakstveidā vai citādā veidā fiksēta vai nefiksēta informācija, kurai ir faktiska vai potenciāla mantiska vai nemantiska vērtība, kuras nonākšana citu personu rīcībā var radīt zaudējumus kādai no Pusēm un attiecībā uz kuru Puse veikusi saprātīgus slepenības saglabāšanas pasākumus. Konfidenciāla informācija nav informācija, kas ir publiski pieejama. Puse neizpauž otras Puses konfidenciālo informāciju trešajām personām, un neizmanto to ne savā, ne trešo personu labā.
   2. Puse nodod otras Puses konfidenciālu informāciju tikai tiem saviem darbiniekiem, kam tā nepieciešama Līguma izpildei, un apakšuzņēmējiem, kam tā neieciešama Līguma izpildei un kas pirms tam rakstiski apņēmušies turēt šo informāciju noslēpumā, neizpaust to trešajām personām un neizmantot to ne savā, ne citu personu labā. Citām personām konfidenciālu informāciju var nodot tikai pēc tam, kad Puses rakstiski vienojas par nododamās konfidenciālās informācijas saturu, apjomu un saņēmēju, kā arī tad, ja šādu informāciju sniegt ir pienākums saskaņā ar Latvijas Republikas normatīvajiem aktiem. Puse pēc otras Puses pieprasījuma iesniedz sarakstu ar visu to personu vārdiem un uzvārdiem, kam nodota Puses konfidenciālā informācija.
   3. Ja Nomnieks nepilda vai nepienācīgi pilda savas Līgumā noteiktās maksājuma saistības, Iznomātājs ir tiesīga nodot Nomnieka kavēto maksājumu piedziņas tiesības trešajām personām, t.sk. nodot tiesības uz Nomnieka datu apstrādi un šo datu ievietošanu publiskajās datu bāzēs.
10. **NOSLĒGUMA NOTEIKUMI**
    1. Puses var grozīt un papildināt Līgumu, par to savstarpēji vienojoties. Šādi grozījumi un papildinājumi ir jānoformē rakstveidā, jāparaksta abām Pusēm un tie ir neatņemama Līguma sastāvdaļa. Visi Pušu noslēgtie Līguma grozījumi un vienošanās stājas spēkā tikai pēc to reģistrēšanas ministrijā.
    2. Par Līguma izpildi atbildīgā persona no Iznomātāja puses: Saimnieciskā nodrošinājuma daļas vadītājs Kaspars Kroms, tālrunis: +371 29999595, e-pasts: [kaspars.kroms@npvc.lv](mailto:kaspars.kroms@npvc.lv).
    3. Par Līguma izpildi atbildīgā persona no Nomnieka puses: *Vārds, uzvārds, tālrunis, e-pasts.*
    4. Par Līguma izpildi atbildīgās personas ir pilnvarotas parakstīt nomas objektu pieņemšanas – nodošanas aktus.
    5. Visos tajos gadījumos, kad jebkurš Līgumā noteiktais pienākums vai tiesība ir atkarīga no noteiktā termiņa, kas iestājas konkrētā datumā vai dienā, un šāds datums vai diena ir Latvijas Republikā noteikta brīvdiena vai svētku diena, tad pienākums vai tiesība ir izlietojama nākošajā darbdienā pēc brīvdienas vai svētku dienas.
    6. Ja dokumenta saņemšanas apstiprinājums nav saņemts ātrāk, pasta sūtījumi tiek uzskatīti par iesniegtiem adresātam 7. (septītajā) dienā pēc dienas, kad ierakstītais sūtījums nodots pasta iestādē, ko apliecina pasta izdarīta atzīme. Elektroniskie sūtījumi tiek uzskatīti par iesniegtiem adresātam 2. (otrajā) darbdienā pēc nosūtīšanas uz adresāta e-pastu.
    7. Līgumā neregulētajām tiesiskajām attiecībām piemērojami saistošie Latvijas Republikā spēkā esošie normatīvie akti. Jebkuru strīdu, nesaskaņu vai prasību, kas izriet no Līguma un, vai skar tā pārkāpšanu, izbeigšanu, vai spēkā esamību, izskata Līdzējiem vienojoties. Ja vienošanās netiek panākta 60 (sešdesmit) dienu laikā, strīdu nodod izskatīšanai vispārējās jurisdikcijas tiesā saskaņā ar Latvijas Republikā spēkā esošajiem normatīvajiem aktiem.
    8. Ja mainās Puses juridiskais statuss vai rekvizīti, tad Puse par to nekavējoties ziņo otrai Pusei.
    9. Līguma izpildes nodrošināšanas nolūkā Pusēm ir tiesības veikt otras Puses un/vai tās pārstāvju personas datu apstrādi (tajā skaitā reģistrāciju, izmantošanu, aplūkošanu, glabāšanu, dzēšanu). Puses apņemas saistībā ar Līguma izpildi nodrošināt to rīcībā esošo otras Puses personas datu apstrādi, ievērojot normatīvo aktu prasības.
    10. Ja kāds no Līguma noteikumiem zaudē spēku normatīvo aktu izmaiņu dēļ, pārējie Līguma noteikumi saglabā spēku.
    11. Līguma koroborācija zemesgrāmatā nav paredzēta un Puses vienojas, ka Nomnieks ar Līgumu noteiktās nomas tiesības zemesgrāmatā nenostiprinās.
    12. Līgums sagatavots elektroniska dokumenta veidā un parakstīts ar drošu elektronisko parakstu, kas satur laika zīmogu.
    13. Uz Līguma parakstīšanas brīdi tam pievienoti šādi pielikumi:
        1. 1. pielikums – “Tehniskā specifikācija”;
        2. 2. pielikums – “Nomas objekta telpas plāns”.

**11. PUŠU PARAKSTI UN REKVIZĪTI**

|  |  |
| --- | --- |
| **11.1. Iznomātājs**  **Nacionālais psihiskās veselības centrs, Valsts SIA**  Juridiskā adrese: Tvaika iela 2,  Rīgā, LV- 1005  Vienotais reģ. Nr. 50003342481  Banka: AS LUMINOR Bank  Bankas kods: RIKOLV2X  Konts: LV16RIKO0000082489490  Tālr.: +371 67080112  e-pasts: [npvc@npvc.lv](mailto:npvc@npvc.lv)  e-pasts rēķiniem: [rekini@npvc.lv](mailto:rekini@npvc.lv)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (*paraksts\**)  Sandra Pūce, valdes priekšsēdētāja  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (*paraksts\**)  Ligita Austrupe, valdes locekle  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (*paraksts\**)  Anda Krauze, valdes locekle | **11.2. Nomnieks**  *Rekvizīti un paraksti* |