APSTIPRINĀTS

Nacionālais psihiskās veselības centrs, Valsts SIA  
Nekustamā īpašuma iznomāšanas pastāvīgās  
komisijas 2025. gada 11. augusta sēdē  
protokols Nr. 01-28/25/4

**TELPU VELDRES IELĀ 1A, RĪGĀ, NOMAS TIESĪBU IZSOLES NOLIKUMS**

Izsoles identifikācijas Nr. NPVC/2025/IZS-1

1. **Vispārīgie noteikumi**
   1. **Iznomātājs:** Nacionālais psihiskās veselības centrs, Valsts SIA (turpmāk – NPVC vai Iznomātājs). Vienotais reģistrācijas Nr. 50003342481, juridiskā adrese: Tvaika iela 2, Rīga, LV-1005.
   2. **Izsoli organizē:** NPVC nekustamā īpašuma iznomāšanas pastāvīgā komisija (turpmāk – Komisija), kas izveidota ar NPVC 14.07.2025. rīkojumu Nr. 01.01-01/25-16.
   3. Izsole tiek organizēta saskaņā ar Ministru kabineta 2018. gada 20. februāra noteikumiem Nr. 97 “Publiskas personas mantas iznomāšanas noteikumi”, kā arī ievērojot Publiskas personas finanšu līdzekļu mantas izšķērdēšanas novēršanas likumu.
   4. **Izsoles veids:** pirmā, elektroniskā izsole Tiesu administrācijas uzturētajā elektronisko izsoļu vietnē <https://izsoles.ta.gov.lv> (turpmāk arī -EIV) ar augšupejošu soli.
   5. **Izsoles identifikācijas Nr.**: NPVC/2025/IZS-1
   6. **Kontaktpersonas:**
      1. Par izsoles organizatorisko pusi: NPVC Attīstības un iepirkumu nodrošinājuma departamenta iepirkumu speciāliste-juriste Daniela Veide, tālr. +371 22320901, e-pasts: [daniela.veide@npvc.lv](mailto:daniela.veide@npvc.lv);
      2. Pieteikšanās objekta apsekošanai: NPVC Saimnieciskā nodrošinājuma daļas vadītājs Kaspars Kroms, tālr. +371 29999595, e-pasts: [kaspars.kroms@npvc.lv](mailto:kaspars.kroms@npvc.lv).
   7. **Piedāvājuma nodrošinājums:** netiek prasīts.
2. **Izsoles objekts**
   1. **Izsoles objekts** ir telpas platības, kas paredzēta uzkodu iegādes pašapkalpošanās iekārtas izvietošanai, nomas tiesības.
   2. **Izsoles objekta raksturojums**. Izsoles objekts sastāv no telpas platības, kas atrodas NPVC struktūrvienības ambulatorās aprūpes centra “Veldre” telpās Veldres ielā 1A, Rīgā, LV-1064 (ēkas kadastra apzīmējums 01001240294001).
      1. Telpas platības izvietojums: Telpa Nr. 001-35 (skat. izsoles nolikuma pielikuma Nr. 1 “*Tehniskā specifikācija*” pielikumu Nr. 1 “*Telpu plāns*”);
      2. platība: **3 (trīs) kvadrātmetri** uzkodu aparāta izvietošanai, t.sk. 1 (viens) kvadrātmetrs apkalpošanas zona;
      3. telpu lietošanas mērķis: 1264 - Ārstniecības vai veselības aprūpes iestāžu telpu grupa.
   3. **Izsoles sākumcena** ir 21,00 EUR (divdesmit viens *euro*) bez pievienotās vērtības nodokļa par vienu kvadrātmetru mēnesī.
   4. **Izsoles solis** ir 2,00 EUR (divi *euro*) par vienu kvadrātmetru mēnesī, kas kopā ir 6,00 EUR (seši *euro*).
   5. **Nomas termiņš** ir 3 (trīs) gadi no nomas līguma spēkā stāšanās dienas.
   6. **Izsoles objekta apskati** var veikt vispārpieņemtās darba dienās laikā no plkst. 09:00 līdz plkst. 16:00, apskates laiku iepriekš saskaņojot ar nolikuma 1.6.2. punktā norādīto kontaktpersonu.

**3. Informācijas par izsoli publicēšana**

* 1. Sludinājumu par izsoli Iznomātājs publicē NPVC mājaslapā <https://www.npvc.lv> sadaļā *“Par mums/Izsoles”* un elektronisko izsoļu vietnē (EIV): <https://izsoles.ta.gov.lv>.
  2. Nomas tiesību izsoles nolikumu (turpmāk – Nolikums) NPVC publicē savā mājaslapā <https://www.npvc.lv>, sadaļā *“Par mums/ Izsoles”* un EIV.
  3. Iznomātājs var izmantot arī citus informācijas paziņošanas veidus, lai informācija sasniegtu pēc iespējas plašāku nomas tiesību pretendentu loku.

1. **Izsoles pretendenti un to reģistrēšanās kārtība**
   1. Pretendentu pieteikšanās izsolei notiek [EIV](https://izsoles.ta.gov.lv), saskaņā ar [EIV](https://izsoles.ta.gov.lv) termiņiem un izsoles norises noteikumiem, kas pieejami: <https://izsoles.ta.gov.lv/lietosanas-noteikumi>.
   2. Par izsoles dalībnieku var kļūt fiziska vai juridiska persona, kura saskaņā ar Latvijas Republikā spēkā esošajiem normatīvajiem aktiem un šo Nolikumu var iegūt Nomas objekta tiesības (nav ierobežojoumu dalībai izsolē) un noteiktajā termiņā ir izpildījusi Nolikuma priekšnosacījumus: iemaksājusi Izsoles noteikumos norādīto nodrošinājuma naudu un autorizēta dalībai izsolē EIV.
   3. Par izsoles dalībnieku nevar būt un jebkurā izsoles posmā var tikt noraidīti vai no izsoles uzvarētāju saraksta izslēgti pretendenti:
      1. kuriem pasludināta maksātnespēja, vai ir uzsākts likvidācijas process, vai tā saimnieciskā darbība ir apturēta vai pārtraukta, vai ir uzsākta tiesvedība par darbības izbeigšanu, maksātnespēju vai bankrotu;
      2. ja pret izsoles pretendentu, tā valdes vai padomes locekli, vai tā patiesā labuma guvēju ir noteiktas Latvijai saistošas starptautiskās vai nacionālās sankcijas (informācija atrodama sankciju subjektu sarakstos);
      3. kuriem pastāv normatīvajos aktos noteiktie ierobežojumi personai iegūt Nomas objekta nomas tiesības vai piedalīties izsolē;
      4. kuriem izsoles nomas kontekstā ir interešu konflikts vai tāds varētu rasties saskaņā ar likumu "Par interešu konflikta novēršanu valsts amatpersonu darbībā";
      5. ja pieteikumu ir parakstījusi persona bez pretendenta pārstāvības tiesībām;
      6. kuriem ir Valsts Ieņēmumu Dienesta administrēto nodokļu (nodevu) parādi un to summa pārsniedz 150,00 EUR (viens simts piecdesmit *euro*, 00 centi);
      7. ja pēdējā gada laikā no pieteikuma iesniegšanas dienas Iznomātājs ir vienpusēji izbeidzis ar šo pretendentu noslēgto līgumu par īpašuma nomu, jo pretendents nav pildījis līgumā noteiktos pienākumus, vai stājies spēkā tiesas nolēmums, uz kura pamata tiek izbeigts ar Iznomātāju noslēgts līgums par īpašuma lietošanu pretendenta rīcības dēļ;
      8. pretendentam, kurš atbilstoši Iznomātāja izstrādātajiem un apstiprinātajiem potenciālā pretendenta labticības izvērtēšanas kritērijiem nav uzskatāms par labticīgu, tai skaitā pretendents pēdējā gada laikā no pieteikuma iesniegšanas dienas nav labticīgi pildījis ar Iznomātāju noslēgtajā līgumā par īpašuma lietošanu noteiktos nomnieka pienākumus – tam ir bijuši vismaz trīs maksājumu kavējumi, kas kopā pārsniedz vienu nomas maksas aprēķina periodu, vai Iznomātājam zināmi publiskas personas nekustamā īpašuma uzturēšanai nepieciešamo pakalpojumu maksājumu parādi, vai pretendentam ir jebkādas citas būtiskas neizpildītas līgumsaistības pret Iznomātāju.
   4. Izsoles pretendenti – fiziska persona, kura vēlas savā, juridiskas personas vai citas fiziskas personas vārdā pieteikties izsolei, [EIV](https://izsoles.ta.gov.lv) norāda:

* vārdu, uzvārdu;
* personas kodu vai dzimšanas datumu (persona, kurai nav piešķirts personas kods);

kontaktadresi;

* personu apliecinoša dokumenta veidu un numuru;
* norēķinu rekvizītus (kredītiestādes konta numurs, uz kuru personai atmaksājama nodrošinājuma nauda, ja tāda noteikta);
* personas papildu kontaktinformāciju (elektroniskā pasta adresi un tālruņa numuru, ja tāds ir).

## Ja persona pārstāv citu fizisku vai juridisku personu, papildus Nolikuma 4.4. punkta prasībām norāda arī šādas ziņas par reģistrēta lietotāja pārstāvamo personu un pilnvarojumu:

* pārstāvamās personas veidu;
* vārdu, uzvārdu fiziskai personai vai nosaukumu juridiskai personai;
* personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;
* kontaktadresi;
* personu apliecinoša dokumenta veidu un numuru fiziskai personai;
* informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;
* informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi).

## Reģistrējoties EIV izsoles dalībnieku reģistrā izsoles pretendents:

* + 1. apliecina, ka ir iepazinies ar [EIV](https://izsoles.ta.gov.lv) lietošanas noteikumiem un izpilda tos;
    2. apliecina, ka ir iepazinies ar šo Nolikumu un tā pielikumiem, un atbilst izvirzītajām izsoles dalībnieka prasībām, nav ierobežojumu, tostarp Nolikumā noteikto, dalībai izsolē, apliecina par sevi sniegto datu pareizību;
    3. apstiprina, ka ir iepazinies ar Nomas objekta stāvokli dabā un neizvirza un apņemas turpmāk neizvirzīt nekādas pretenzijas pret izsoles rīkotāju saistībā ar Nomas objektu, tās tehnisko stāvokli, iespējamiem slēptiem defektiem;
    4. apstiprina, ka ir informēts, ka Iznomātājs apstrādā pretendenta, tā pārstāvju personas datus tādā apjomā un kārtībā, kas nepieciešams izsoles norisei un tās rezultātu īstenošanai, proti datu apstrādes tiesiskais pamats ir Iznomātāja leģitīmo interešu īstenošana.
    5. Izsoles pretendents nosūtot autorizācijas lūgumu izsoles rīkotājam, vienlaicīgi nosūta maksājuma uzdevumu par iemaksāto nodrošinājuma naudu uz Nolikuma 1.6.1. punktā noteikto kontaktpersonas e-pasta adresi (ja izsolē noteikts piedāvājuma nodrošinājums).
  1. Izsoles rīkotājs autorizē izsoles pretendentu, kurš izpildījis izsoles priekšnosacījumus, dalībai izsolē 2 (divu) darba dienu laikā no nodrošinājuma naudas samaksas (ja attiecas) un Izsoles pretendenta autorizācijas lūguma saņemšanas dienas.

1. **Izsoles norises kārtība**
   1. Izsole sākas [EIV](https://izsoles.ta.gov.lv) noteiktajos termiņos.
   2. Izsolei autorizētie dalībnieki drīkst izdarīt solījumus visā izsoles norises laikā. Solīšanas process notiek pa vienam solim un ar noteikto augšupejošu soli.
   3. Pēc izsoles slēgšanas EIV sistēma 24 (divdesmit četru) stundu laikā automātiski sagatavo izsoles aktu.
2. **Izsoles rezultātu apstiprināšana un nomas līguma noslēgšana**
   1. Izsoles gaitu un izsoles rezultātus, kā arī sistēmas automātiski sagatavoto izsoles akta apstiprināšanu komisija atspoguļo izsoles protokolā.
   2. Iznomātājs nomas līgumu (turpmāk – Līgums) noslēdz ar pretendentu, kurš nosolījis visaugstāko nomas maksu un atbilst Nolikumā izvirzītajām prasībām. Pretendents slēdz Līgumu termiņā, kas nav ilgāks par 10 (desmit) darba dienām no izsoles noslēguma dienas.
   3. Ja pretendents Nolikuma 6.2. punktā noteiktajā termiņā neparaksta Līgumu, ir uzskatāms, ka tas no Nomas objekta nomas tiesībām ir atteicies un zaudē tiesības uz nosolīto Nomas objektu, un izsoles nodrošinājuma nauda tam netiek atmaksāta.
   4. Nolikuma 6.3. punktā noteiktajā gadījumā tiesības nomāt Nomas objektu pāriet uz izsoles dalībnieku, kurš nosolījis nākamo augstāko nomas maksu, un šim dalībniekam ir tiesības 5 (piecu) kalendāro dienu laikā no paziņojuma saņemšanas dienas paziņot izsoles rīkotājam par Nomas objekta nomu. Ja 5 (piecu) kalendāro dienu laikā atbilde netiek saņemta, uzskatāms, ka tas atteicies no iespējas nomāt Nomas objektu.
   5. Visus izdevumus, kas saistīti ar Nomas objekta pārņemšanu nomā sedz nomnieks.
   6. Iznomātājs 10 (desmit) darba dienu laikā pēc nomas līguma spēkā stāšanās publicē vai nodrošina attiecīgās informācijas publicēšanu NPVC mājaslapā un valsts akciju sabiedrības "Valsts nekustamie īpašumi" tīmekļvietnē.
3. **Nenotikusi izsole**

## Izsole atzīstama par nenotikušu, ja:

* + 1. izsolei nav reģistrējies neviens pretendents;
    2. neviens izsoles pretendents nepārsola izsoles sākumcenu. Šādā gadījumā nodrošinājuma nauda netiek atmaksāta nevienam no izsoles pretendentiem;
    3. neviens pretendents neatbilst Noteikumu prasībām;
    4. neviens no pretendentiem, kurš ieguvis tiesības slēgt Līgumu, nenoslēdz to Iznomātāja noteiktajā termiņā.

## Izsole tiek atzīta par spēkā neesošu, ja:

* + 1. izsole izziņota, pārkāpjot šos Nolikuma noteikumus;
    2. tiek noskaidrots, ka nepamatoti noraidīta kāda pretendenta piedalīšanās Izsolē;
    3. Tiesu administrācija (EIV turētājs un pārzinis) izmantojot vietni vai nosūtot paziņojumu uz pakalpojuma saņēmēja e-pasta adresi, ir informējusi izsoles organizatoru par plānotajiem pārtraukumiem EIV darbībā;
    4. Nomas tiesības iegūst persona, kurai nav bijušas tiesības piedalīties izsolē.

## Pretenzijas ar pierādījumiem par Nolikuma 7.2. punktā minētajiem pārkāpumiem var pieteikt komisijai ne vēlāk kā 3 (trīs) darba dienu laikā pēc izsoles norises dienas. Komisija 3 (trīs) darba dienu laikā pēc pretenzijas saņemšanas pieņem lēmumu par izsoles atzīšanu par spēkā neesošu vai pretenzijas noraidīšanu.

1. **Piedāvājuma nodrošinājuma atgriešana *(ja attiecas)***

## Izsoles dalībniekiem, kuri piedalījušies izsolē, bet nav ieguvuši tiesības nomāt Nomas objektu, to iemaksātā nodrošinājuma nauda tiek atmaksāta 15 (piecpadsmit) kalendāro dienu laikā no izsoles noslēguma datuma uz pieteikumā norādīto norēķinu kontu.

## Piedāvājuma nodrošinājumu Iznomātājs atgriež pretendentiem pēc izsoles beigām.

## Pretendenti, kas piedāvājuma nodrošinājumam iemaksājuši drošības naudu NPVC bankas kontā, iesniedz informāciju (rekvizītus) drošības naudas atgriešanai, nosūtot tos uz e-pastu: [rekini@npvc.lv](mailto:rekini@npvc.lv).

1. **Noslēguma jautājumi**

## Pretendenti un izsoles dalībnieki var iesniegt sūdzību par Komisijas darbībām, lēmumiem vai par izsoles rezultātiem NPVC valdei ne vēlāk kā 5 (piecu) darba dienu laikā no izsoles noslēguma dienas.

## Nolikumam ir pievienoti šādi pielikumi:

1. Pielikums Nr. 1 - Tehniskā specifikācija;
2. Tehniskās specifikācijas pielikums Nr. 1 – Telpu plāns;
3. Pielikums Nr. 2 – Telpu platības nomas līguma projekts;
4. Pielikums Nr. 3 - Apliecinājums par objekta apsekošanu (veidne).